मंदिर से पूजा कर बाहर निकलते ही बाइक ने टक्कर मारी, मौत
भास्कर न्यूज | चिड़ावा/सिंघाना
सिंघानाथाना इलाके में ठिचौली मंदिर के पास रविवार दोपहर बाइक की टक्कर से एक वृद्ध की मौत हो गई। मृतक इसी गांव का 75 वर्षीय बैजूराम उर्फ बरजूराम पुत्र सोहनलाल था। वह पूजा कर बाहर निकला था। दुर्घटना में बाइक सवार माणोता के राकेश पुत्र धूणाराम और उसका साथी चिड़ासन का जयराम भी घायल हो गए। राकेश को झुंझुनूं रैफर किया गया है। परिवार में गमी होने पर राकेश और जयराम बाइक से सामान लेने जा रहे थे। दुर्घटना में घायल हुए तीनों लोगों को चिड़ावा के राजकीय अस्पताल लाया गया। वहां मृत घोषित कर दिया। इस संबंध में आर्य नगर के मंदरूप सिंह ने रिपोर्ट दी कि उसके पिता बैजूराम (70) पूजा करके मंदिर से लौट रहे थे। इसी दौरान चिड़ासन के राकेश कुमार योगी ने बाइक से टक्कर मार दी।
hin_Deva bho_Deva hin_Deva